A4-0323/97

Πρόταση απόφασης του Ευρωπαϊκού Κοινοβουλίου και του Συμβουλίου που αφορά τη θέσπιση προγράμματος δράσης για τη βελτίωση της ευαισθητοποίησης των ασκούντων νομικά επαγγέλματα στο κοινοτικό δίκαιο (Δράση Robert Schuman) (COM(96)0580 - C4-0606/96 - 96/0277(COD))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Aιτιολογική σκέψη 3α (νέα)

>Κείμενο μετά την ψηφοφορία στο ΕΚ>

(3α) λαμβάνοντας υπόψη το σημαντικό ρόλο που έχει για την απονομή της δικαιοσύνης - με την ευρεία έννοια του όρου - η αποτελεσματική και ομοιόμορφη εφαρμογή των κανόνων του κοινοτικού δικαίου και ότι, συνεπώς, η νομολογία, στη δημιουργία της οποίας συμβάλλει κάθε δικαστική απόφαση, αποτελεί σε τελική ανάλυση πηγή Δικαίου,

(Τροπολογία 2)

Πέμπτη αιτιολογική σκέψη

>Αρχικό κείμενο>

(5) ότι οι πολίτες, οι καταναλωτές και οι επιχειρήσεις δεν θα μπορούν να διεκδικούν το σύνολο των δικαιωμάτων που τους παρέχει η κοινοτική έννομη τάξη ενώπιον των εθνικών δικαστηρίων της Ένωσης, παρά μόνο αν οι ασκούντες νομικά επαγγέλματα οι οποίοι συμμετέχουν άμεσα στην εφαρμογή των διατάξεων του κοινοτικού δικαίου, δηλαδή οι δικαστές και οι δικηγόροι, έχουν λάβει την κατάλληλη εκπαίδευση και ενημέρωση.

>Κείμενο μετά την ψηφοφορία στο ΕΚ>

(5) ότι οι πολίτες, οι καταναλωτές και οι επιχειρήσεις δεν θα μπορούν να διεκδικούν το σύνολο των δικαιωμάτων που τους παρέχει η κοινοτική έννομη τάξη ενώπιον των εθνικών δικαστηρίων της Ένωσης, παρά μόνο αν οι ασκούντες νομικά επαγγέλματα οι οποίοι συμμετέχουν στην απονομή της δικαιοσύνης, ιδίως δε, οι δικαστές, οι εισαγγελείς και οι δικηγόροι, έχουν λάβει την κατάλληλη εκπαίδευση και ενημέρωση.

(Τροπολογία 3)

Έκτη αιτιολογική σκέψη

>Αρχικό κείμενο>

(6) ότι η ανακοίνωση της Επιτροπής στο Συμβούλιο της 22ας Δεκεμβρίου 1993 με τίτλο «Η εξασφάλιση του μεγαλύτερου δυνατού οφέλους από την εσωτερική αγορά - στρατηγικό πρόγραμμα» τονίζει ιδιαίτερα τη σημασία, τόσο για τους πολίτες όσο και για την εύρυθμη λειτουργία της εσωτερικής αγοράς, της ικανότητας των εθνικών δικαστηρίων να μπορούν να αποφαίνονται για όσο το δυνατόν μεγαλύτερο αριθμό υποθέσεων που αφορούν το συμβιβασμό κανόνων ή ενεργειών με το κοινοτικό δίκαιο και την ανάγκη βελτίωσης, για το σκοπό αυτό, των γνώσεων των ασκούντων νομικά επαγγέλματα στον τομέα του κοινοτικού δικαίου,

>Κείμενο μετά την ψηφοφορία στο ΕΚ>

(6) ότι η ανακοίνωση της Επιτροπής στο Συμβούλιο της 22ας Δεκεμβρίου 1993 με τίτλο «Η εξασφάλιση του μεγαλύτερου δυνατού οφέλους από την εσωτερική αγορά - στρατηγικό πρόγραμμα» τονίζει ιδιαίτερα τη σημασία, τόσο για τους πολίτες όσο και για την εύρυθμη λειτουργία της εσωτερικής αγοράς, της ικανότητας των εθνικών δικαστηρίων να μπορούν να αποφαίνονται για όσο το δυνατόν μεγαλύτερο αριθμό υποθέσεων που αφορούν το συμβιβασμό κανόνων ή ενεργειών με το κοινοτικό δίκαιο και την ανάγκη βελτίωσης, για το σκοπό αυτό, των γνώσεων των ασκούντων νομικά επαγγέλματα οι οποίοι συμμετέχουν στην απονομή της δικαιοσύνης,

(Τροπολογία 4)

Όγδοη αιτιολογική σκέψη

>Αρχικό κείμενο>

(8) ότι η μεγαλύτερη ευαισθητοποίηση των δικαστών και δικηγόρων των κρατών μελών σε θέματα κοινοτικού δικαίου δύναται να βελτιώσει τη συνεργασία, η οποία χαρακτηρίζει την κοινοτική έννομη τάξη, μεταξύ των εθνικών δικαστηρίων και του Δικαστηρίου των Ευρωπαϊκών Κοινοτήτων,

>Κείμενο μετά την ψηφοφορία στο ΕΚ>

(8) ότι η μεγαλύτερη ευαισθητοποίηση εκείνων που συμμετέχουν ενεργά στις δίκες και τα δικαστήρια των κρατών μελών σε θέματα κοινοτικού δικαίου δύναται να βελτιώσει τη συνεργασία, η οποία χαρακτηρίζει την κοινοτική έννομη τάξη, μεταξύ των εθνικών δικαστηρίων και του Δικαστηρίου των Ευρωπαϊκών Κοινοτήτων,

(Τροπολογία 5)

Δέκατη αιτιολογική σκέψη

>Αρχικό κείμενο>

(10) ότι η Ευρωπαϊκή Κοινότητα μπορεί να προτείνει την καθιέρωση ενός μηχανισμού στήριξης που θα έχει ως στόχο να βοηθήσει τα κράτη μέλη να αντεπεξέλθουν σε καταστάσεις έλλειψης επαρκούς εκπαίδευσης και ενημέρωσης οι οποίες επηρεάζουν, όπου εμφανίζονται, τη σωστή εφαρμογή του κοινοτικού δικαίου που είναι απαραίτητη για την εύρυθμη λειτουργία της εσωτερικής αγοράς,

>Κείμενο μετά την ψηφοφορία στο ΕΚ>

(10) ότι η Ευρωπαϊκή Κοινότητα μπορεί να προτείνει την καθιέρωση ενός μηχανισμού στήριξης που θα έχει ως στόχο να βοηθήσει τα κράτη μέλη να αντεπεξέλθουν σε καταστάσεις έλλειψης επαρκούς εκπαίδευσης και ενημέρωσης οι οποίες επηρεάζουν άμεσα τη σωστή εφαρμογή του κοινοτικού δικαίου που είναι απαραίτητη για την εύρυθμη λειτουργία της εσωτερικής αγοράς,

(Τροπολογία 6)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

(10α)ότι η δραστηριότητα των προαναφερθέντων επαγγελματιών επηρεάζει άμεσα την εφαρμογή του κοινοτικού Δικαίου, μέσω των ενεργειών που η περί διαδικασίας νομοθεσία αναθέτει σε κάθε έναν από αυτούς, στο πλαίσιο της δικαστικής διαδικασίας, εφόσον συμβάλλουν, με κάθε εκδιδόμενη δικαστική απόφαση, στη διαμόρφωση της νομολογίας,

(Τροπολογία 7)

Ενδέκατη αιτιολογική σκέψη

>Αρχικό κείμενο>

(11) ότι ο στόχος της ευαισθητοποίησης των ασκούντων νομικά επαγγέλματα σε θέματα κοινοτικού δικαίου πρέπει να ενταχθεί σε ένα γενικό μηχανισμό ο οποίος από τον έλεγχο της σωστής μεταφοράς των κανόνων του κοινοτικού δικαίου μέχρι τις επιβαλλόμενες κυρώσεις σε περίπτωση παραβίασής του, αποβλέπει στην εξασφάλιση της αποτελεσματικής και ομοιόμορφης εφαρμογής των κανόνων της εσωτερικής αγοράς.

>Κείμενο μετά την ψηφοφορία στο ΕΚ>

(11) ότι ο στόχος της ευαισθητοποίησης των ασκούντων νομικά επαγγέλματα οι οποίοι συμμετέχουν στην απονομή της δικαιοσύνης, ιδιαιτέρως δε δικαστών, εισαγγελέων και δικηγόρων, σε θέματα κοινοτικού δικαίου πρέπει να ενταχθεί σε ένα γενικό μηχανισμό ο οποίος από τον έλεγχο της σωστής μεταφοράς των κανόνων του κοινοτικού δικαίου μέχρι τις επιβαλλόμενες κυρώσεις σε περίπτωση παραβίασής του, αποβλέπει στην εξασφάλιση της αποτελεσματικής και ομοιόμορφης εφαρμογής των κανόνων της εσωτερικής αγοράς.

(Τροπολογία 8)

Δωδέκατη αιτιολογική σκέψη

>Αρχικό κείμενο>

(12) ότι η επίτευξη του στόχου αυτού συνεπάγεται την εφαρμογή συγκεκριμένων μέτρων προσαρμοσμένων στις απαιτήσεις και τους περιορισμούς της επαγγελματικής πρακτικής[semigr ] ότι η θέσπιση ειδικού μηχανισμού με στόχο τη βελτίωση της γνώσης του κοινοτικού δικαίου από τους δικαστές και δικηγόρους των κρατών μελών συμπληρώνει, προς όφελος ενός συγκεκριμένου κοινού, τα ήδη υφιστάμενα κοινοτικά προγράμματα και πρωτοβουλίες,

>Κείμενο μετά την ψηφοφορία στο ΕΚ>

(12) ότι η επίτευξη του στόχου αυτού συνεπάγεται την εφαρμογή συγκεκριμένων μέτρων προσαρμοσμένων στις απαιτήσεις και τους περιορισμούς της επαγγελματικής πρακτικής[semigr ] ότι η θέσπιση ειδικού μηχανισμού με στόχο τη βελτίωση της γνώσης του κοινοτικού δικαίου από τους ασκούντες νομικά επαγγέλματα, οι οποίοι συμμετέχουν στην απονομή δικαιοσύνης, με την ευρεία έννοια του όρου, ιδίως δε τους δικαστές, εισαγγελείς και δικηγόρους των κρατών μελών συμπληρώνει, προς όφελος ενός συγκεκριμένου κοινού, τα ήδη υφιστάμενα κοινοτικά προγράμματα και πρωτοβουλίες,

(Τροπολογία 9)

Άρθρο πρώτο, παράγραφος 1

>Αρχικό κείμενο>

1. Η παρούσα απόφαση θεσπίζει την πρωτοβουλία που είναι γνωστή ως «Δράση Robert Schuman» για το χρονικό διάστημα από 1ης Ιανουαρίου 1997 έως 31ης Δεκεμβρίου 1999.

>Κείμενο μετά την ψηφοφορία στο ΕΚ>

1. Η παρούσα απόφαση θεσπίζει την πρωτοβουλία που είναι γνωστή ως «Δράση Robert Schuman» για το χρονικό διάστημα από ............... έως ............... Η δράση αυτή έχει ως στόχο να συμβάλει στην αποτελεσματική και ομοιόμορφη εφαρμογή του κοινοτικού δικαίου για να βελτιώσει τη λειτουργία της εσωτερικής αγοράς.

(Τροπολογία 10)

Άρθρο πρώτο, παράγραφος 2

>Αρχικό κείμενο>

2. Μέσω αυτού του μηχανισμού χρηματοδοτικής στήριξης, η Κοινότητα προτίθεται να προωθήσει και να στηρίξει πρωτοβουλίες που αποβλέπουν στη βελτίωση της ευαισθητοποίησης των δικαστών και των δικηγόρων των κρατών μελών της Ένωσης σε θέματα κοινοτικού δικάιου[semigr ]

>Κείμενο μετά την ψηφοφορία στο ΕΚ>

2. Μέσω αυτού του μηχανισμού χρηματοδοτικής στήριξης, η Κοινότητα προτίθεται να προωθήσει και να στηρίξει πρωτοβουλίες που αποβλέπουν στη βελτίωση της ευαισθητοποίησης των ασκούντων νομικά επαγγέλματα οι οποίοι συμμετέχουν στην απονομή της δικαιοσύνης, δηλαδή των δικαστών, των εισαγγελέων και των δικηγόρων των κρατών μελών της Ένωσης σε θέματα κοινοτικού δικαίου.

(Τροπολογία 11)

Άρθρο 2, παράγραφος 1, σημείο α)

>Αρχικό κείμενο>

α) να ενισχύσει εντός των κρατών μελών την ανάληψη πρωτοβουλιών στον τομέα της εκπαίδευσης (αρχικής ή συνεχούς) όσον αφορά την πρακτική άσκηση σε θέματα κοινοτικού δικαίου εκ μέρους των φορέων που είναι υπεύθυνοι για την εκπαίδευση δικαστών και δικηγόρων ή μελλοντικών δικαστών και δικηγόρων,

>Κείμενο μετά την ψηφοφορία στο ΕΚ>

α) να ενισχύσει εντός των κρατών μελών την ανάληψη πρωτοβουλιών στον τομέα της εκπαίδευσης (αρχικής ή συνεχούς) όσον αφορά την πρακτική άσκηση σε θέματα κοινοτικού δικαίου εκ μέρους των φορέων που είναι υπεύθυνοι για την εκπαίδευση των ασκούντων νομικά επαγγέλματα οι οποίοι συμμετέχουν στην απονομή της δικαιοσύνης, δηλαδή των δικαστών, των εισαγγελέων και των δικηγόρων ή εκείνων που προετοιμάζονται για να συμμετάσχουν στην απονομή της δικαιοσύνης,

(Τροπολογία 12)

Άρθρο 2, παράγραφος 1, σημείο β)

>Αρχικό κείμενο>

β) να ενθαρρύνει εντός των κρατών μελών την ανάπτυξη των μέσων ενημέρωσης (παραδοσιακών ή βασιζόμενων στη χρήση των νέων τεχνολογιών της επικοινωνίας και των πληροφοριών) σε θέματα κοινοτικού δικαίου τα οποία απευθύνονται στους δικαστές και δικηγόρους,

>Κείμενο μετά την ψηφοφορία στο ΕΚ>

β) να ενθαρρύνει εντός των κρατών μελών την ανάπτυξη των μέσων ενημέρωσης (παραδοσιακών ή βασιζόμενων στη χρήση των νέων τεχνολογιών της επικοινωνίας και των πληροφοριών) σε θέματα κοινοτικού δικαίου τα οποία απευθύνονται στους ασκούντες νομικά επαγγέλματα οι οποίοι συμμετέχουν στην απονομή της δικαιοσύνης, δηλαδή δικαστές, εισαγγελείς και δικηγόρους,

(Τροπολογία 13)

Άρθρο 4, παράγραφος 1

>Αρχικό κείμενο>

1. Επιλέξιμοι για χρηματοδοτική ενίσχυση στο πλαίσιο της Δράσης Robert Schuman θεωρούνται οι φορείς που είναι αρμόδιοι στα κράτη μέλη - σε τοπική, περιφερειακή ή εθνική κλίμακα - για:

>Κείμενο μετά την ψηφοφορία στο ΕΚ>

1. Επιλέξιμοι για χρηματοδοτική ενίσχυση στο πλαίσιο της Δράσης Robert Schuman όπως ορίζεται στο άρθρο 1, παράγραφος 1 είναι οι φορείς που είναι αρμόδιοι στα κράτη μέλη - σε τοπική, περιφερειακή ή εθνική κλίμακα - για:

>Αρχικό κείμενο>

- τη συνεχή επαγγελματική εκπαίδευση δικαστών ή δικηγόρων, ή

>Κείμενο μετά την ψηφοφορία στο ΕΚ>

- τη συνεχή επαγγελματική εκπαίδευση των ασκούντων νομικά επαγγέλματα οι οποίοι συμμετέχουν στην απονομή της δικαιοσύνης, δηλαδή των δικαστών, των εισαγγελέων και των δικηγόρων, ή

>Αρχικό κείμενο>

- την αρχική επαγγελματική εκπαίδευση μελλοντικών δικαστών ή δικηγόρων.

>Κείμενο μετά την ψηφοφορία στο ΕΚ>

- την αρχική επαγγελματική εκπαίδευση εκείνων που προετοιμάζονται για να συμμετάσχουν στην απονομή της δικαιοσύνης.

(Τροπολογία 15)

Άρθρο 4, παράγραφος 2, σημείο δ)

>Αρχικό κείμενο>

δ) οι αναγνωρισμένες επαγγελματικές σχολές είτε εκπαιδευτικά ιδρύματα αρχικής ή συνεχούς εκπαίδευσης δικαστών ή δικηγόρων,

>Κείμενο μετά την ψηφοφορία στο ΕΚ>

δ) οι αναγνωρισμένες επαγγελματικές σχολές ή τα εκπαιδευτικά ιδρύματα αρχικής ή συνεχούς εκπαίδευσης των ασκούντων νομικά επαγγέλματα οι οποίοι συμμετέχουν στην απονομή της δικαιοσύνης, δηλαδή των δικαστών, εισαγγελέων ή δικηγόρων,

(Τροπολογία 16)

Άρθρο 4, παράγραφος 2, σημείο ε)

>Αρχικό κείμενο>

ε) τα πανεπιστήμια που παρέχουν αρχική ή συνεχήεκπαίδευση σε δικαστές ή δικηγόρους.

>Κείμενο μετά την ψηφοφορία στο ΕΚ>

ε) τα πανεπιστήμια

(Τροπολογία 17)

Άρθρο 5, παράγραφος 2, σημείο β)

>Αρχικό κείμενο>

β) Δυνατότητα πρόσβασης

Οι προτεινόμενες ενέργειες πρέπει να αποβλέπουν στην ευαισθητοποίηση όσο το δυνατόν μεγαλύτερου αριθμού δικαστών και δικηγόρων και να απευθύνονται κυρίως σε όσους δεν έχουν ακόμη εξοικειωθεί με το κοινοτικό δίκαιο.

>Κείμενο μετά την ψηφοφορία στο ΕΚ>

β) Δυνατότητα πρόσβασης

Οι προτεινόμενες ενέργειες πρέπει να αποβλέπουν στην ευαισθητοποίηση όσο το δυνατόν μεγαλύτερου αριθμού ασκούντων νομικά επαγγέλματα οι οποίοι συμμετέχουν στην απονομή της δικαιοσύνης και να απευθύνονται κυρίως σε όσους δεν έχουν ακόμη εξοικειωθεί με το κοινοτικό δίκαιο.

(Τροπολογία 18)

Άρθρο 5, παράγραφος 3, σημείο α)

>Αρχικό κείμενο>

α) η διεπαγγελματική διάσταση των ενεργειών καθώς οι δικαστές και οι δικηγόροι αποτελούν την ομάδα στόχο ή συμμετέχουν στην εφαρμογή τους[semigr ]

>Κείμενο μετά την ψηφοφορία στο ΕΚ>

α) η διεπαγγελματική διάσταση των ενεργειών τόσο στην ομάδα στόχο όσο και από πλευράς διοργανωτών[semigr ]

(Τροπολογία 19)

Άρθρο 6, παράγραφοι 2 και 3

>Αρχικό κείμενο>

2. Προκειμένου να διασφαλισθεί η συνέχεια των ενισχυομένων ενεργειών, οι δικαιούχοι επιδότησης στο πλαίσιο της Δράσης Robert SCHUMAN, από την ημέρα που παύουν να λαμβάνουν την ενίσχυση από την Επιτροπή, αναλαμβάνουν την υποχρέωση να συνεχίσουν τη δράση τους επί χρονικό διάστημα ίσον με εκείνο κατά το οποίο ελάμβαναν την ενίσχυση.

Σε περίπτωση μη τήρησης της εν λόγω υποχρέωσης, οι δικαιούχοι δεσμεύονται να επιστρέψουν το συνολικό ποσό που τους χορηγήθηκε[semigr ]

>Κείμενο μετά την ψηφοφορία στο ΕΚ>

2. Η χρηματοδοτική ενίσχυση στο πλαίσιο της Δράσης Robert SCHUMAN χορηγείται για χρονικό διάστημα ενός ή δύο ετών.

>Αρχικό κείμενο>

3. Η χρηματοδοτική ενίσχυση στο πλαίσιο της Δράσης Robert SCHUMAN χορηγείται για χρονικό διάστημα ενός ή δύο ετών.

>Κείμενο μετά την ψηφοφορία στο ΕΚ>

3. Προκειμένου να διασφαλιστεί η συνέχεια των ενισχυόμενων ενεργειών, οι δικαιούχοι επιδότησης στο πλαίσιο της Δράσης Robert SCHUMAN, από την ημέρα που παύουν να λαμβάνουν την ενίσχυση από την Επιτροπή, αναλαμβάνουν την υποχρέωση να συνεχίσουν τη δράση τους επί χρονικό διάστημα ίσο με εκείνο κατά το οποίο ελάμβαναν την ενίσχυση.

>Κείμενο μετά την ψηφοφορία στο ΕΚ>

Σε εξαιρετικές περιπτώσεις, η εφαρμογή της υποχρέωσης αυτής μπορεί να αναστέλλεται, ολικώς ή μερικώς.

>Κείμενο μετά την ψηφοφορία στο ΕΚ>

Σε περίπτωση μη τήρησης της εν λόγω υποχρέωσης, οι δικαιούχοι δεσμεύονται να επιστρέψουν το συνολικό ποσό που τους χορηγήθηκε.

(Τροπολογία 21)

Άρθρο 6, παράγραφος 4α (νέα)

>Κείμενο μετά την ψηφοφορία στο ΕΚ>

4α. Η χρηματοδοτική υποστήριξη που χορηγείται από τον προϋπολογισμό της ΕΕ συνδέεται με τις πιστώσεις που εγκρίθηκαν από την αρμόδια για τον προϋπολογισμό αρχή στο πλαίσιο του σεβασμού των δημοσιονομικών προοπτικών

(Τροπολογία 22)

Άρθρο 8

>Αρχικό κείμενο>

1. Η Επιτροπή φροντίζει, από κοινού με τα κράτη μέλη για τη γενική συνοχή μεταξύ του παρόντος προγράμματος και των άλλων κοινοτικών πρωτοβουλιών στον τομέα της εκπαίδευσης ή ενημέρωσης.

>Κείμενο μετά την ψηφοφορία στο ΕΚ>

1. Η Επιτροπή φροντίζει, από κοινού με τα κράτη μέλη για τη γενική συνοχή και δημοσιονομική συμπληρωματικότητα μεταξύ του παρόντος προγράμματος και των άλλων κοινοτικών πρωτοβουλιών στον τομέα της εκπαίδευσης ή ενημέρωσης.

>Αρχικό κείμενο>

2. Η Δράση Robert Schuman συμπληρώνει τη Δράση που αναπτύσσεται στο πλαίσιο άλλων προγραμμάτων, και ιδίως στο πλαίσιο του προγράμματος Leonardo da Vinci για την εφαρμογή πολιτικής επαγγελματικής εκπαίδευσης της Κοινότητας, της Δράσης Jean Monnet για την ανάπτυξη της διδασκαλίας της ευρωπαϊκής ολοκλήρωσης στο πανεπιστήμιο, ή ακόμη το πρόγραμμα Grotius - κοινή δράση που στηρίζεται στο άρθρο Κ.3 της Συνθήκης της Ευρωπαϊκής Ένωσης - ενθάρρυνσης και ανταλλαγών που απευθύνεται στον δικαστικό κλάδο.

>Κείμενο μετά την ψηφοφορία στο ΕΚ>

2. Η Δράση Robert Schuman συμπληρώνει τη Δράση που αναπτύσσεται στο πλαίσιο άλλων προγραμμάτων, και ιδίως στο πλαίσιο του προγράμματος Leonardo da Vinci για την εφαρμογή πολιτικής επαγγελματικής εκπαίδευσης της Κοινότητας, της Δράσης Jean Monnet για την ανάπτυξη της διδασκαλίας της ευρωπαϊκής ολοκλήρωσης στο πανεπιστήμιο, ή ακόμη το πρόγραμμα Grotius - κοινή δράση που στηρίζεται στο άρθρο Κ.3 της Συνθήκης της Ευρωπαϊκής Ένωσης - ενθάρρυνσης και ανταλλαγών που απευθύνεται στον δικαστικό κλάδο και δρα σε συνδυασμό με τα ανωτέρω προγράμματα.

(Τροπολογία 23)

Άρθρο 9, παράγραφος 2

>Αρχικό κείμενο>

2. Το αργότερο μέχρι τις 31 Δεκεμβρίου 1999, η Επιτροπή θα υποβάλει στο Ευρωπαϊκό Κοινοβούλιο, το Συμβούλιο την Οικονομική και Κοινωνική Επιτροπή και την Επιτροπή των Περιφερειών έκθεση αξιολόγησης σχετικά με την εφαρμογή του παρόντος προγράμματος.

>Κείμενο μετά την ψηφοφορία στο ΕΚ>

2. Το αργότερο μέχρι τις ......... , η Επιτροπή θα υποβάλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών έκθεση αξιολόγησης σχετικά με την εφαρμογή του παρόντος προγράμματος, καθώς και τη δυνατότητα παράτασης του. Ο κατάλογος των αποδεκτών της Δράσεως Robert Schuman θα δημοσιευθεί σε παράρτημα της εκθέσεως.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Ευρωπαϊκού Κοινοβουλίου και του Συμβουλίου που αφορά τη θέσπιση προγράμματος δράσης για τη βελτίωση της ευαισθητοποίησης των ασκούντων νομικά επαγγέλματα στο κοινοτικό δίκαιο (Δράση Robert Schuman) (COM(96)0580 - C4-0606/96 - 96/0277(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(96)0580 - 96/0277(COD) ((ΕΕ C 378 της 13.12.1996, σελ. 17.)),

- έχοντας υπόψη το άρθρο 189 B, παράγραφος 2 και το άρθρο 100Α, της Συνθήκης ΕΚ σύμφωνα με τα οποία η Επιτροπή παρουσίασε την πρότασή της (C4-0606/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και της Επιτροπής Προϋπολογισμών (A4-0323/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς και ζητεί να αρχίσει η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.